
PRAEFATIO. 


Quum  mihi , ad  summos  in  medicina  et  chirurgia  honores  ad- 
spiranti,  impositum  esset  scribendi  officium,  diu  de  materiei  tra- 
ctandae delectu  dubius  haesi.  Tandem  yero,  propriis  observatio- 
nibus, quibus  quaedam  artis  nostrae  pars  illustrari  aliquo  modo 
posset,  plane  destitutus,  neque  paratus  ad  aliorum  placita,  quae 
notissima  sunt,  denuo  repetenda,  consilium  cepi,  singularem  Rha- 
chitidis  casum,  qui  nuper  Experientissimo  Reck,  medico 
apud  Torgavienses  celeberrimo,  se  obtulit,  enarrare,  eique  ad- 
notationes  quasdam  adiungerc.  Quare , simulae  de  hac  obser- 
vatione per  amicum  eram  certior  factus,  precibus  ardentissimis 
Experientissimum  Reck  adii,  ut,  quae  observasset  in  infante  rha- 
chitico,  mecum  benevole  communicaret,  mihique  hunc  casum  de- 
scribendi et  promulgandi  veniam  daret.  Atque  meis  votis  lubcn- 
tissime  respondit  Vir  Expericntissimus,  mihique  ita  summae  hu- 
manitatis testimonium  exhibuit,  pro  quo  ipsi  semper  ero  obstrictis- 

simus.  Ceterum  non  possum,  quin,  hac  occasione  oblata,  etiam 
Excellentissimo  WeberO,  Praeceptori  pie  venerando  et  de  me  me- 
ritissimo, pro  indulgentia,  qua  benevole  concessit,  ut  ex  di  vite 
praeparatorum  thesauro,  qui  in  theatro  anatomico  lipsiensi  asser- 
vatur, exempla  ossium  et  sceletorum,  ex  rhachitica  causa  male 
conformatorum,  accurate  perlustrare  et  describere  possem,  gratis- 
simum meum  animum  testificer.  Etenim  nisi  Clarissimus  A ir  hoc, 
quo  dixi,  modo  huius  libelli  elaborationem  adiuvasset,  opusculum, 
a me  editum,  maxima  ex  parte  destitutum  esset  iis,  quae  qua- 
dam fortasse  lectorum  digna  habeantur  attentione. 

Superest,  ut  de  ordine,  quem  in  conscribendo  hoc  libello 
secutus  sum , quaedam  moneam.  Recensebo  autem  primum  ob- 
servationes quasdam  ad  Rhachilidem,  quam  equidem  congenitam 
dicendam  esse  censeo,  spectantes  et  indicium,  quod  super  iis  tuli, 
firmabo  argumentis,  quae  mihi  suppeditavit  comparatio  sympto- 
matum, quibus  rhachitici  infantes  laborant,  cum  iis  abnormitati- 
bus, quas  foetus  et  neonati,  de  quibus  sum  locutus,  praebuerunt, 
et  tandem  obiectioncs  eorum,  qui  Rhachitidem  congenitam  dari 
negant,  removere  studebo. 


SECTIO  PRIMA. 


R.  T.  agricolae  in  pago  quodam,  prope  Torgaviam  silo,  ancilla,  viginti 
circiter  annorum  et  robustae  constitutionis,  ab  equite  levis  armaturae  gra- 
vida, adiuvante  medico  obstetricio,  qui  forcipe  uti  fuit  coactus,  tempore 
graviditatis  fere  absoluto,  puerum  iam  a pluribus  inde  diebus,  ut  videba- 
tur, mortuum  edidit  die  XXVI.  m.  Febr.  anni  MDCCCXXV.  Pondus  et 
longitudo  huius  infantis  normae  fere  responderunt,  (pondus  quippe  erat  libra- 
rum quinque  cum  quadrante  et  longitudo  sedecim  pollicum)  caput  autem 
paullo  maius  fuit,  quam  in  neonatis  esse  solet.  Corpus  bene  nutritum  vi- 
debatur, eiusque  integumenta  communia  colorem  habebant,  qui  foetubus 
maturis  convenit.  Attamen  in  extremitatibus  superioribus  atque  inferiori- 
bus, circa  mediam  partem  cuiusvis  ossis  cylindracei  maioris,  cutis  stricta 
. atque  plicata  conspiciebatur  et  os  ipsum  hic  situm,  digitis  tactum  et  explo- 
ratum, praeter  normam  mobile,  neque  integrum  inveniebatur.  In  capitis 
cavo  cerebrum  admodum  molle  et  fere  aquosum  repertum  est,  quo  remoto, 
calvariae  exsiccatae  ossa  admodum  parva  et  innumeris  laminis  minoribus,  toti- 
dem scilicet  ossificationis  punctis,  cincta  apparuerunt,  ita  ut  fonticuli  non  adeo 
vasti  essent.  Ossicula,  quae  ad  ossa  frontis  pertinent,  squamulas  formae 
irregularis  cum  marginibus  dentatis  exhibent.  Ab  ossium  bregmatis  lamina 
centrali  radii , iique  separati , descendunt  et  similes  etiam  fibrae , a parte 
squamosa  ossium  temporum  divergentes,  adsunt.  Occipitis  os  cen- 


8 


Lrale  parvum  et  squamulis  minoribus  circumdatum  conspicitur.  Spa- 
tium inter  lias  libras  et  radios  multis  ossiculis  minoribus  erat  refertum, 
quorum  maiora  , quae  tamen  vix  tres  lineas  excedunt , irregularem  Wor- 
mianorum  ossium  referunt  formam.  Prope  fonticulos  Casserii  et  fonti- 
culum triangularem  liaec  ossicula  sensim  minora  fiunt  et  ad  margines  ip- 
sos fonticulorum  minutissima  sistunt  ossea  puncta.  Ceterum  omnia  cranii 
ossa  admodum  tenuia  sunt,  ita  ut  hoc  etiam  respectu  a norma  recedant. 
Columnae  vertebrarum  incurvationes  et  distorsiones  oculo  manuive  explo- 
ranti nullae  se  manifestant.  Cum  autem  extremitates  dissecarentur,  ea- 
rum culis  pinguedinis  plena  et  musculi  pro  aetate  satis  carnosi,  ac  quoad 
situm  decursumque  normales  inventi  sunt,  ossa  vero  morbosa  depre- 
hensa: uterque  enim  humerus  non  minus,  quam  radii,  ulnae,  femoris, 
tibiae  fibulaeque  ossa  in  media  longitudine  quasi  fracta  comparuerunt  et 
periosteum  valde  tenue,  ossibusque  haud  firmiter  affixum,  lias  fracturas 
obduxit.  Plurium  ossium  circuitus  fuit  solito  maior , praecipue  circa 
eorum  epiphyses  ? quae  magnitudine  prae  ossibus  praevaluerunt.  Ceterum 
hae  partes  non  emollitae,  sed  potius  friabiles  fuerunt  et  hic  illic  plures  ha- 
buerunt fissuras , ita,  ut  quibusdam  in  locis  superficiei  externae  parti- 
culae laminarum  instar  separari  possent.  Cavum  medullare  distinctum 
non  adfuit;  in  quovis  longiori  extremitatum  osse  medio  fractura,  sn 
hac  voce  uti  liceat,  occurrit,  marginibus  praedita  in  aliis  planis,  in 
aliis  inaequalibus , ' iisque  in  assulas  abeuntibus , quae  fortassis  crebriori 
ossis,  minus  firmi,  contrectationi  ortum  debebant;  altera  itaque  superficies 
alteri  haud  similis  fuit.  In  dextrae  tibiae  fractura  margo  inferioris  partis 
elevatus  cum  aliqua  planitie  comparuit  et  eiusdem  lateris  fibulam  mediam 
explevit  os  planum,  fere  quadratum,  inter  superiorem  et  inferiorem  fibu- 
lae partem  libere  quasi  suspensum.  Tibia  et  fibula  sinistri  lateris  paullo 
infra  mediam  longitudinem  fractae  sunt.  Humerus  brachii  sinistri  Tab.  I. 
>ita  delineatus,  ut  fuit  repertus,  cum  sectio  institueretur,  quae  quinto  demum 

post  parium  mense  facta  est.  Manuum  pedumque  digili  a deformitate  liberi 
observati  sunt.  Ceterum  spinam  dorsalem  costasque  dissecare,  et  abdominis 
cavitatem  aperire  milii  non  licuit;  externus  autem  habitus  illius  columnae 
et  ossium , lateribus  eius  affixorum,  nullas  abnormitates  praebuit,  neque  in 
imi  ventris  cavo  recens  nati  pueri  tumor  aliquis  erat  detectus. 

Occasionalium  causarum  mortis  huius  foetus  vix  ulla  nobis  innotuit.  Ma- 
ter neque  vim  in  graviditate  se  passam , neque  terrore  aliquo  ante  partum 
perculsam  esse  ait.  Sed , cum  infantis  artus  misere  esse  fractos  compe- 
ruisset,  crurifragii  accusavit  spectaculum,  cui  propius  adstetisset,  quodque 
summo  cum  horrore  vidisset.  Foedus  iste  adspeetus,  quamquam  binos  circiter 
menses  conceptionem  praecesserit,  imaginationi  suae,  ut  refert,  per  omne 
graviditatis  tempus  firmiter  inhaesit. 

Si  quis  dexteritatem  medici  obstetricii,  famamque  candidi  scientiae 
cultoris  in  dubium  vocaret  atque  suspicaretur,  miras  illas  plurium  ossium 
fracturas  esse  in  partu  promovendo  ortas,  vel  sola  autopsia  ad  hanc  sen- 
tentiam refutandam  sufficeret.  Etenim  obstant  cum  morbosa  ossium  conditio, 
tum  cutis  praeprimis  stricturae,  fracturas  illas  obducentes  et  in  omni  mem- 
bro conspicuae,  quae  luce  clarius  testantur,  iam  in  embryone  partes  mol- 
les fulcro  suo  caruisse. 

Ossium  praeterea  crassities  , fragilitas  et  friabilitas  , cavi  item  medullaris 
absentia,  epiphysium  magnitudo,  artus  duplicatos  referens,  cranii  ossium, 
quae  ex  innumeris  ossificationis  punctis,  iisque  inter  se  non  unitis,  con- 
stabant, singularis  forma  et  habitus,  caput  magnum,  cerebrumque  admodum 
molle  me  urgent , ut  omnia  haec  vitia  Rhachilidi  cum  Hydrocephalo , ut 
saepius  fit,  coniunctae  , tribuam.  Hanc,  quam  equidem  proposui,  senten- 
tiam eo  deinceps  probare  studebo , ut  ad  ossium  respiciam  mutationes,  quae 
in  Rliaehilide  plerumque  observantur,  cum  reliqua,  quae  in  Rhachitide  oc- 
currunt, symptomata  in  aliis  aegrotis  reperiantur,  in  aliis  desiderentur, 

Jam  memorabili  huic  observationi,  Exper.  Weberi  benevolentia  ad- 
iutus , descriptiones  et  imagines  sceletorum  addam , quae  in  pathologico 
theatri  anatomici  lipsiensis  thesauro  asservantur,  quaeque  cum  casu,  modo 
a me  descripto,  haud  parvam  habent  similitudinem.  Sceleton,  No.  1004. 
insignitum  et  Tab.  II.  Fig.  I.  delineatum,  pueruli  recens  nati  est,  cuius  morbi 
historiam  ignoramus.  Aequat  eius  longitudo  tredeeim  pollices  ulnae  lip- 
siensis. Calvaria  tenuis  et  membranacea  punctis  ossificationis  distinctis,  iis- 
que fere  innumeris,  est  conspicua.  Capitis  volumen  satis  superat  illud,  quod 
in  neonatis  locum  habet.  Columna  vertebralis  recta;  costae  convexae  qui- 
dem, sed  fere  omnes  nodis,  qui  dicuntur,  distinctae,  ambitus  nimirum 
inaequalis,  hic  ultra  modum  aucti,  illic  plus  minusve  in  locos  tenuiores 
contracti,  sic  ut  iuncturarum  speciem  referant.  Ossa  longa  extremita- 
tum , ut  humerus  radiusque  cum  ulna , aeque  ac  femur  utrumque , in 
media  longitudine  fracturas , callo  abundante  iunctas , simulant.  Conspi- 
ciuntur enim  his  in  locis  separatarum  a se  invicem  ossearum  partium  ve- 
stigia ; uterque  quippe  margo  satis  elatus  est , membranaque  obductus.  Ce- 
terum in  manuum  pedumque  ossibus  eiusmodi  fracturae  haud  aderant. 

Sceleton,  quod  Tab.  III.  exhibet,  in  eadem  collectione  sub  No.  4 16. 
reperitar,  ab  infante  recens  nato,  maturo,  naturae  quidem  viribus,  sed  exani- 
mis, expulso  est  desumtum.  Mater  annum  trigesimum  sextum  agens,  beneque 
valens , cum  pluries  partus  enixa  fuisset , sexto  circiter  mense  denuo  gravida, 
ex  vehementi  abdominis  per  ictum  affectione  subito  concidit , sic  ut  sibi 
haud  esset  conscia.  Paullo  post,  cum  domum  lento  gradu  peteret,  gra^ 
ves  abdominis  dolores  sensit , nulla  tamen  orta  est  haemorrhagia.  Sed 
ab  eo  inde  tempore  saepius  ex  inopinato  dolorem  jnmgentem , mox  eva- 
nescentem , mox  redeuntem,  in  dextro  abdominis  latere  percepit.  Ceterum 
graviditas,  matre  satis  bene  valente,  normales  fecit  progressus.  Ter- 
tio die  m.  Aug.  1811.  primum  dolores  sic  dicti  praesagientes  orti  sunt, 
quos  mox  larga  sequebatur  haemorrhagia.  Obstetrix  hoc  tempore  de 

vita  infantis  superstite  plane  non  dubitavit,  attamen  quinto  huius  mensis 
die  mater  mortuum  partum  edidit.  Remotis  secundinis,  larga  diuturna- 
que  secuta  est  haemorrhagia,  quae  corpus  puerperae  valde  debilitavit. 
Beatus  Neuhof,  Annabergae  cum  successu  artem  Machaoniam  exercens, 
cuius  aegra  implorauit  auxilium , brevi  tempore  ita  sanitatem  ei  reddidit , ut 
postea,  iterum  praegnans  facta,  feliciter  pareret.  Sed  redeo  ad  sceleton  in- 
fantis, Tab.  III.  depictum.  Cranium  normalis  magnitudinis,  ossaque  eius 
normalis  crassitiei  ac  structurae  sunt,  fonticuli  autem  iusto  ampliores  in  re- 
centi statu  fuisse  videntur.  Columna  vertebrarum  recta,  costae  inte- 
grae, os  humeri  utrumque  vero  paullulum  distortum  et  paullo  maioris 
ambitus;  radius  brachii  sinistri  versus  ulnam,  et  hoc  os  in  eadem  dire- 
ctione flexa  sunt,  dextri  vero  brachii  radius  ab  ulna  remotus  est  et  haec, 
simili  modo  curvata,  eum  comitatur.  Haec  quidem  curvatura  promi- 
nentiam obtusam  format,  cui  caput  abductoris  pollicis  longi  alhxum  erat, 
musculi  vero  extensores  carpi  radiales  a situ  versus  exteriora  erant  remoti. 
Utrumque  femur  iusto  maius,  quam  in  naturali  statu  esse  solet,  in  me- 
dia circiter  parte  ad  angulum  obtusum,  fere  rectum,  versus  exteriora 
flexum  est.  Tibia  et  fibula  utriusque  pedis  non  cylindricae,  sed  perfecte 
planae , marginibus  antice  et  postice  positis , ex  angulo  recto  flexae  sunt  in 
apicem  anticum,  cui  librae  Peronaei  brevis  adhaeserant.  Fibula  dextri  pe- 
dis spinam  longam,  quae  cutim  perforaverat,  apici  flexurae  praefixam,  ha- 
bet. Ceterum  laevia  sunt  absque  ullo  fracturae  iuncturaeve  vestigio  omnia, 
haec  ossa  et  superficies  eorum  a norma  non  recedit,  si  a maiori,  qua 
gaudet,  laevitate  discesseris. 

Quod  ad  huius  deformitatis  causam  attinet,  equidem  verbera,  gra- 
vido abdomini  inflicta , vix  accusanda  esse  crediderim,  Sexto  graviditatis 
mense  foetum  parciori  omnino  liquore  circumdari,  matremque  eo  tempore 
dolores  in  imo  ventre  sensisse  haud  nego,  nec  dubito,  quin  ad  unionem 
fractorum  ossium  perficiendam,  satis  temporis  fuerit  relictum;  at  vero 

quis  est,  qui  cogitare  queat,  tot  tant  asque  sine  uteri  laesione  ossium  foe- 
tus, in  utero  libere  suspensi , fracturas  oriri  potuisse?  Illaesum  aulem  fuisse 
uterum  eo  probatur,  quod  neque  haemorrhagiam  aegrota  est  passa,  ne- 
que foetum  immaturum  peperit.  Profecto  vix  inlelligi  potest,  qui 
factum  sit,  ut  extremitatum  artus  omnes,  exceptis  ossibus  humeri,  fracti 
et  rursus  reuniti  ac  consolidati  sint,  ita,  ut  nullum  fracturarum  vestigium 
remaneret.  Hoc  etiam  notari  meretur,  quod  ossa  humeri,  in  quibus 
nulla  fracturae  suspicio  locum  habet,  crassa  et  distorta  fuerunt,  tibiae  au- 
tem fibulaeque  eam,  cuius  supra  memini,  formam  erant  nactae , quae  aber- 
rationes a norma  nullo  modo  ab  externa  vi  produci  potuerunt.  Itaque  et  hanc 
observationem  ad  Rhachitidem  congenitam,  a scriptoribus  summae  auctori- 
tatis receptam , referendam  esse  censeo.  Atque  huic  quidem  sententiae  neque 
reliqui  horum  parentum  infantes,  qui  sanissimi  erant,  neque  ossium  cum  sa- 
norum, tum  aegrotorum  natura  et  indoles  obstare  videtur.  Etenim  haud 
rarum  est , ex  pluribus  familiae  eiusdem  infantibus  unum  tantum  liaeredi- 
taria  parentum  dispositione  laborare.  Huius  rei  exemplum  in  Storchii  ob- 
serv.  clinic.  anni  quarti,  appendice  II.  p.  793.  legimus.  Refert  nimirum  au- 
ctor, se  hominem  nonagenarium,  in  quo  signa  Rhachitidis  praegressae  su- 
perfuerant, nosse,  cuius  ex  septem  infantibus  unicus  puer  hoc  morbo  af- 
fectus est,  filia  autem  bene  formata  quinque  infantes  peperit,  quorum  pri- 
mogenitus tantum  filius  de  levibus  rhaehitici  mali  symptomatibus  est  con- 
questus, illudque  postea  unico  ex  ocio  liberis  tradidit.  — Etiam  cachectici 
parentes  sobole  interdum  sunt  ditiores,  quam  ii,  qui  perfecta  sanitate 
fruuntur ; ceterum  in  Rhachiticis  non  omnia  semper  ossa  aegrotant , aut 
male  constructa,  conformat aque  sunt. 

Sceleton  femineum,  Tab.  II.  Fig.  II.  depictum,  ex  eadem  collectione 
raecum  communicatum  et  No.  1076.  insignitum,  est  quindecim  pollices  lon- 
gum, magno  capite  praeditum,  fonticulisque  amplioribus  conspicuum,  quo- 
rum ii,  qui  a Casserio  nomen  habent,  non  minus,  quam  triangularis,  ossibus 

Wormianis  expleti,  ossa  vero  parietalia,  praesertim  in  partibus  inferioribus, 
protuberantiis  quibusdam  obsita  sunt.  Os  occipitis  cum  ossibus  bregmatis 
coalitum  et  foramen  magnum  sive  impar  fere  triangulare  est.  Trunci  at- 
que extremitatum  ossa  brevia,  lata,  crassa  et,  quod  potissimum  de  extremi- 
tatum ossibus  valet,  plus  minus  ve  porosa  conspiciuntur.  Corpora  vertebra- 
rum dorsalium  atque  lumbalium  globulorum  instar  elata , corpora  vertebra- 
rum spuriarum  autem  perfecte  plana;  costae  admodum  latae,  praecipue 
ad  carlilagines,  nec  tamen  nodosae  smit  et  claviculae,  praeter  normam 
curvatae,  in  quovis  latere  magis,  quam  par  est,  ad  quartam  nimirum 
costam  usque,  descendunt,  ita  ut  scapulae  spatium  a quarta  vera  costa  usque 
ad  primam  spuriam  occupent.  Ossa  pubis  in  horizontali  tantum  parte, 
ossa  ischii  in  tubere  solum  parvulum  ossificationis  punctum  habent.  Epi- 
pliyses  extremitatum  omnes  longae  lataeque,  ossa  cylindrica  e contrario 
breviora,  crassiora,  pauli o curvata,  et  versus  epiphyses  maximi  ambitus 
sunt.  Radius  et  ulna  utriusque  brachii  exteriora  versus  flectuntur  et 
utrumque  femur,  eodem  modo  flexum,  tibiae  admodum  latae  et  planae, 
fibulaeque  crassae  extus  curvatae , iungitur.  Tibiae  normalem  non  ha- 
bent longitudinem,  et  quidem  in  interiore  latere  multo  breviores  sunt,  quam 
in  exteriore,  ita  ut  superficies,  excipiendis  metatarsi  epiphysibus  destinata,  ex 
obliquo  posita  sit  et  interiora  potius,  quam  inferiora  spectet.  In  tarso 
denique  ossificatio  fere  nulla  conspicitur,  et  metatarsus  sicuti  metacarpus  brevis 
uc  latus  est.  Hoc  sceleton , quod  modo  descripsi,  itidem  Rhachilidis  con- 
genitae exemplum  sistere  equidem  censeo,  iudiciumque  hoc  in  altera  dis- 
sertationis parte,  ad  quam  nunc  transeo,  argumentis , ad  persuadendum  ido- 
neis , studebo  probare. 

SECTIO  SECYNDA. 


Quum  observationes,  quas  ad  rem,  quam  mihi  sumsi  tractandam,  perti- 
nere arbitror,  descripserim,  statim  me  accingo  ad  sententiam,  quam 
supra  tuli,  uberius  explicandam  atque  illustrandam.  Princeps  autem  ar- 
gumentum , quo  ea  mihi  niti  videtur,  repeto  a similitudine,  quam  ossa 
illorum  sceletorum , quae  descripsi , cum  ossibus  infantum  rhachiticorum 
habent,  quamque  quilibet  facile  animadvertet,  qui  comparationem  instituere 
voluerit. 

Ossa  quippe  omnium  rhachiticorum  aegrotorum,  secundum  artis  me- 
dicae magistrorum  observata,  mollia  sunt,  etsi  in  aliis  subiectis  ea  molliora 
esse  solent , quam  in  aliis.  Namque , utut  durities  harum  partium  in  va- 
riis aegrotis  huius  generis  variat,  tamen  mollitiei  gradus,  si  ita  dicere  licet, 
in  his  non  talis  est,  qui  in  hominibus,  osteomalacia  laborantibus,  quo- 
rum ossa  in  gelatinam  mutata  sunt,  locum  habet.  Scilicet  in  rhachiti- 
cis  ossa  resistendi  virtute  ex  parte  privantur  et  respectu  debitae  firmita- 
tis mollia  dicuntur.  Fuerunt  sane,  qui  perfectam  ossibus  rhachiticis  molli- 
tiem  tribuerent,  sed  iam  olim  Glissonius  ’)  hanc  sententiam  refutavit,  dum 
dicit:  „Coniectarunt  aliqui,  ossa  in  hoc  affectu  interdum  esse  flexibilia 
,, instar  cerae.  Sed  nos  nunquam  id  vidimus,  neque  ab  oculato  teste, 
„lide  digno , relatum  audivimus.  Quare , ut  fabulosum  hoc  signum 


2)  FhainC.  Glissonii  Tractatus  de  rhachitidc,  6.  morbo  puerili,  Rickets  dicto.  Lond.  i65o.  8. 

r plane  reiicimus.  66  Van  Syvieten2)  dum  in  huius  mollitiei  causam  in- 
quirit , eamque  ab  imminuta  partium  terrearum  in  ossa  depositione  re- 
petendam esse  indicat,  haec  addit  verba:  „in  adultis  quidem  observatio 
,fuit  aliquoties,  ossa  penitus  emollita  fuisse,  sed  in  rhachiticis  firma 
fiunt  minus66  etc.  Attamen  cum  ossa , si  illa  causa,  cui  VAN  Swieten  mu- 
tationem, quam  subeunt,  adscribit,  efficax  esset,  maiorem  tenacitatem,  quam 
normali  in  statu  possident,  deberent  assumere,  qua  proprietate  plane  de- 
stituta sunt,  utpotc  quae,  experientia  teste,  maiori  fragilitate  polleant;  pu- 
taverim equidem  rationem  partium  constituentium  erga  se  alio  modo  in  tali 
casu  a norma  aberrare.  Hoc  sane  ratum  habemus,  ossa  non  vere  mollia 
reddi  in  rhachiticis  aegrotis,  sed  firmitatem  eorum  non  nisi  plus  minusve  im- 
minui , ita  ut  facilius  curvari , frangi , dissecari  et  conteri  queant.  Sic  e.  g. 
Storch3),  Strack4),  Ruoff5),  aliique  de  ossibus  Rhachitide  defunctorum, 
cultello  facili  negotio  resectis,  loquuntur.  Jsenflamm6)  in  unius  eiusdem- 
que  cadaveris  (iuvenis  XXI  annorum)  extremitatibus  superioribus  ossa  ad- 
modum flexibilia  ac  mollia,  in  inferioribus  autem  fragilia,  quae  conteri,  imo 
digitis  comminui  possent,  se  invenisse  narrat.  Quod  ad  ossa  infantis,  de 
quo  in  prima  observatione  sermo  est , spectat,  ea  non  mollia  fuerunt , nec 
flecti  potuerunt,  quin  frangerentur  et  humeri  os,  scalpelli  ope  dissectum 
est,  in  quo  tamen  labore  instituendo  cautio  erat  adhibenda,  ne  os  finderetur. 

Ab  hac  ossium  rhachiti eorum  mollitie  pendent  eorum  incurvationes  et 


2)  Gerhardi  van  Swieten  Commentaria  in  JIerm.  Boerraave  aphorismos  de  cognosc.  et 
curaud.  morbis.  Tom.  V.  Lugd.  Batav.  1772.  §.  i485.  No.  8. 

3)  J oh.  S tore  lis  tlieoret.  u.  pract.  Abhandlung  von  Kinderkrankheiten.  Iuisenach 
760  — 71.  B.  III.  Cap.  XVI.  p.  270. 

4)  Acta  Hassiaca.  Vol.  I.  p.  i5q. 

6)  Ruoff,  praes.  Zellf.r,  de  morbis  ex  structura  glandularum  praeter  naturam  natis.  Tubing. 
lGgi.  c.i.  Art.  2.  No.  i5.  (in  IIalleri  disput,  med.  pract.  Tom.  VI.  Lausaun.  iy5b,  No.  igo.  p.  11. 

G)  J.  F.  Jsenflamm  Versuch  e i niger  pract.  Anmerkungen  uber  die  Knochsn.  J.r- 
lang . 1782.  8.  Abschn.  II.  §.  90,  p.  4 1 G. 

fracturae,  quae  haud  raro  sunt  observatae  et  de  quibus  deinceps,  ubi  de 
singulorum  ossium  vitiis  disputabo,  uberius  disseram.  Quod  enim  ad  quae- 
stionem spectat,  quanam  vi  et  efficacia  fiat,  vt  ossa  formam  assumant, 
vario  modo  a normali  figura  deflectentem,  cum  in  infantibus,  qui  pedibus 
nondum  incesserunt  et  quorum  vis  muscularis  admodum  debilis  est,  tum  prae- 
cipue in  foetubus,  in  quibus  pondus  corporis  vix  aliquem  effectum  exserere 
potest,  hanc  libenter  aliis,  me  doctioribus,  resof vendam  relinquo.  Hoc  tan- 
tum addo,  me  in  ea  versari  opinione,  ut  credam,  fracturas  ossium,  iisdem 
sub  conditionibus  saepe  observatas , eidem  causae  tribuendas  esse. 

Sed  ossium  fragilitas  quandoque  ab  alia  principiorum,  ea  constituen- 
tium, ratione  pendere  videtur,  quam  in  iis  locum  habet,  in  quibus  cur- 
vaturae eveniunt;  occurrunt  enim  interdum  ossa  rhachitica  fracta,  quae 
non  curvata  erant.  Exempla  huius  ossium  fragilitatis  plura  in  medico- 
rum scriptis  invenimus.  Sic  L.  Petit7 *)  affirmat,  interdum  vel  in  hu- 
meri osse  accidere,  ut  illud  non  modo  in  loco  insertionis  musculi  del- 
toides  et  brachialis  antici  incurvatum , verum  etiam  semifractum  invenia- 
tur, additque  simul,  se  haud  raro  eiusmodi  deformitatem  observasse,  sae- 
peque etiam  hoc  vitium  in  costis , ut  et  in  media  parte  femorum  cru- 
rumque locum  habere.  Storcii  s)  infantis  quadriennis,  tenelli  et  rliachi- 
tici  facit  mentionem,  qui  cum  serva  podici  eius  manum  admovisset, 
medii  femoris  sinistri  fracturam  passus  est,  quae  post  quartam  septimanam 
adhuc  mobilis,  neque  prius,  nisi  cum  adhuc  viginti  circiter  dies  praeteriis- 
sent,  sanata  fuit.  Idem  auctor9)  alium  memorabilem  casum  in  fratris  sui 
familia  observatum  nobiscum  communicavit:  infans  nimirum  inter  quintam 
et  decimam  aetatis  septimanam  quinquies  vel  sexies  plurium  extremita- 
tum ossa  fregerat  sine  manifesta  causa,  quas  fracturas  decima  septimana  par- 

7)  J.  L.  Petit  Traite  (les  maladies  des  05.  ii  Pavis  1758.  Tom.  IT.  p.  5iy.  biS. 

S)  Quiuqticp.  praelio  ].  Tom.  III.  Class.  No.  4.  p.  12J. 

9)  1.  c.  B.  ili.  p.  271. 

tini  mobiles,  parlim  leviter  iunctas  esse,  auctorem  exploratio  instituta  docuit; 
ossa  apta  medendi  methodo  in  integrum  sic  restituta  sunt,  ut,  praeter  cal- 
lum in  dextri  lateris  femore,  nulla  praegressi  mali  vestigia  superessent.  Os- 
sium haec  fragilitas  in  summo  morbi  gradu  tanta  interdum  est , quae  faciat, 
ut  aegrotidi  pedibus  non  incedere , ac  ne  sedere  quidem  erecto  corpore  pos- 
sint, mutato  autem  in  lectulo  situ  fracturas  sibi  contrahant.  Huius  rei  exem- 
plum BiiCHNERUS ,c)  nobis  reliquit,  cui  puellae,  sedecim  annos  natae,  ex 
einsmodi  causa  aegrotantis,  cura  fuit  demandata.  Tab.  II.  fig.  1.  sceleti  ossa 
sic  repraesentat,  ut  fracta  rursus  inter  se  iuncta  appareant. 

In  rhachiticis  aegris  adesse  videtur  singularis  dispositio  substan- 
tiam osseam  et  terream  inaequali  atque  abnormi  modo  deponendi.  Exem- 
plum eiusmodi  processus  in  praeclaro  Daubentonii  opere")  offendi- 
mus ; describit  enim  cl.  vir  sceleton  puellae  rhachiticae , tres  pedes  cum 
duobus  pollicibus  longum,  quod,  si  ad  statum  ossificationis  et  singulorum 
ossium  magnitudinem  respicitur,  pro  sceleto  virginis  duodeviginti  cir- 
citer annorum  habendum  esse  ipsi  videtur.  Ossa  cylindrica  , in  formam  pla- 
nam  redacta,  pluribusque  impressionibus  insignita,  cranii  vero  ossa  qui- 
busdam in  locis  ad  sex  lineas  crassa  , in  aliis  e contrario  tenuia  et  fere  pel- 
lucida invenit.  Etiam  Storch  et  Bonn  ,2)  tales  observationes  fecerunt,  quae, 
hanc  ossium  degenerationem  quandoque  locum  habere,  testantur.  Ceterum  in 
sceleti,  pag.  13.  descripti,  cranio  plures  protuberantiae  abnormes  reperiuntur. 

Haec  de  vitiis  ossium  rhachiticis  in  universum  dixisse  sufficiat;  pro- 
gredior  nunc  ad  ea,  quae  in  singulis  systematis  ossei  partibus  observantur. 
Ac  primum  quidem  occurrit  caput  praegrande  et  magnitudinem,  quae  huic 


io")  Alb.  ab  Haller  disput.  ad  morbor.  historiam  et  curation.  facientes.  Toin.  VI.  Lausann. 
i-58.  p.  279. 

11)  D’Aubenton  hist.  naturellc  avecta  descriplion  du  cabiuet  duRo)’.  a Paris,  Toni.  IIL  p.  74. 

12)  A.ndr,  Bo.\n  descriptio  thesauri  ossium  morbosorum  Hoviaui.  Amstelod.  1783,  p-  84. 
No.  278. 

aetati  convenit,  valde  superans,  ex  ossibus  cranii  modo  crassioribus,  (quod 
tamen  raro  observatur),  modo  attenuatis,  membranaceis,  hydrocephalicis  con- 
stans. Herm.  Boerhaave'3)  morbosum  hunc  statum  his  describit  verbis: 
„cognoscitur  aegritudo  liaec  incipiens  — a tumore  flaccido  capitis  et  faciei ; 
„adultior  morbus  exhibet  magnum  caput,  suturis  amplis  interstinctum.14 
In  hunc  locum  commentatus  VAN  Swieten  verba : „auctam  capitis  molem*4 
ita  explicat:  „si  iam  consideretur,  copiam  et  impetum  humorum  versus 

„caput  augeri  ob  magnitudinem  arteriarum  et  venarum  iuiularium , patet  evi- 
„denter,  cur  ob  tres  has  causas  concurrentes : ossium  mollitiem,  partem  in- 
,, signem  calvariae  adhuc  membranaceam , (ideoque  encephalo  distendenti  fa- 
cilius cedentem),  et  copiosiorem  sanguinis  appulsum  capitis  moles  augeatur, 
,,dum  reliquae  partes  decrescere  videantur  potius.  Sic  et  nascitur  dispositio 
„ad  hydroceplialum,  quod  malum  aliquando  comitatur  Rhachitidem , quan- 
doque sequitur.44  Ad  priorem  locum  explicandum  haec  addit:  „aliquoties 
,,rhachiticos  hydrocephalo  laborare  certum  est,  sed  in  pluribus  caput  pro- 
portionali ter  maius  est,  licet  nulla  seri  hydropici  copia  adsit.44  Atque  in  hoc 
plane  consentit  Clarissimus  Vir  cum  Glissonio,  qui  asserit15),  in  omnibus, 
hoc  morbo  exstinctis , se  vidisse  auctam  hanc  capitis  molem , et  alio  loco 
affirmat16):  „inter  duram  et  piam  matrem,  atque  in  ipsis  cerebri  ventriculis 
,, serosas  aquas  in  nonnullis  a nobis  dissectis  (rliacliiticorum  infantum  capiti- 
„bus)  reperimus,  in  aliis  cerebrum  satis  firmum  et  inculpabile,  neque  se- 
,,rosa  illuvie  inundatum  deprehendimus.44  Caput  rliacliiticorum,  iliudque 
non  hydropicum,  iusto  maius,  interdum  forte  ossibus  cranii  crassioribus  ef- 
ficitur , quorum  tamen  integumenta  flaccide  tumida  inter  initia  morbi  itidem 
volumen  eius  aliquo  modo  augere  possunt,  praecipuam  autem  huius  aug- 

13)  Apliorism.  §.  i485  et  1487. 

14)  Apliorism.  §.  i485.  No.  4. 

15)  fle  Rhachitide.  c.  11  p.  10. 

lG)  Ibidem  c.  II.  p.  i5- 

menti  causam  in  cerebro  ipso  maiori  (quo cum  bene  convenit  maturum  fha- 
cliiticorum  ingenium)  quaerendam,  indeque  etiam  fonticulorum  maius  volu- 
men, utut  liydrops  non  adsit,  repetendum  esse  crediderim.  Storch*7) 
fatetur : fonticulos  in  rliachitieis  per  longius  tempus , quam  in  aliis  subiectis, 
superfuisse.  In  iis  infantibus,  quorum  sceleta  supra  pag.  7 et  10.  descripsi,  Hy- 
droceplialus  adfuit,  qui  variis  signis  se  luculenter  prodidit,  ad  quae  inpri- 
mis  calvariae  volumen,  ossium  bregmatis  aliorum  que  et  valde  tenuium  et 
per  fonticulos,  praeter  normam  latos,  nec  non  per  multa  ossicula  a se  invicem 
separatorum,  ratio  atque  substantiae  osseae  porosae,  cerebrique  ipsius  conditio 
perlinent,  Ceterum,  quod  supra  attuli,  argumentum  probat : hydro cephalum 
saepe  cum  Rliaehitide  coniunctum  esse,  simulque  causam  huius  complica- 
tionis nobis  facit  cognitam. 

Spinae  vertebrarum  curvaturae,  ut  Kyphosis,  Lordosis  et  Scoliosis,  quae 
alias  haud  raro  in  rhacliiticis  corporibus  offenduntur , in  iis  infantibus , quo- 
rum sceleta  descripsi,  non  aderant.  Sed  hoc  mirandum  non  est,  quippe 
hae  deformitates  a corporis  erecti  pondere  et  pressu  in  vertebras  minus  fir- 
mas ortum  habent.  Musculorum  autem  actio  elhcere  non  potest,  ut  co- 
lumna vertebralis  e recto  situ  declinet , cum  quivis  eius  musculus  antago- 
nistam  habeat,  cuius  vis  alterius  vi  par  est,  quod  de  extremitatum  instru- 
mentis motus  non  valere  videtur.  Hinc  in  foetubus  et  neonatis  dorsi  spinae 
curvaturae  locum  habere  haud  possunt. 

Costae  in  rhacliiticis  utplurimum  plus  minusve  praeter  normam  fle- 
xae inveniuntur,  ita,  ut  ad  latera  pressae  et  planae  redditae  sint,  sternum 
vero  instar  spinae  emineat.  Jam  Boerhaavius  '8)  hanc  fecit  observationem, 
dicit  enim:  „adultior  morbus  exhibet  thoracem  ad  latera  impressum,  ad 
,, sternum  in  acutum  assurgens, u et  Storchius19)  contendit,  costas,  quae 

17)  Von  Kinderkrankh.  B . III.  p.  ibS. 

r8)  1.  c.  §.  1487. 

19)  v.  Kinderkrankh.  B.  IU.  p.  26 1. 

mediae  sunt  inter  reliquas,  plerumque  impressionem  palmae  latitudinis  ha- 
bere, sive  planas  esse,  infimas  vero  extus  prominere;  in  aliis  subiectis  co- 
stas unius  lateris  gibbositatem  sub  seapula , eas  alterius  ad  sternum  formare. 
Costarum  curvatio  a spinae  vertebralis  anomaliis  pendet  et  fortasse  gestatio- 
nis infantum  in  brachio  nutricum  effectus  est,  a musculis  autem  respiratio- 
nis ea,  quantum  equidem  iudico , repeti  nequit , cum  horum  organorum  of- 
ficium in  eo  sit  positum,  ut  costas  tollant,  easque  adeo  magis  convexas 
reddant.  Quod  sceleta,  a me  descripta,  his  viliis  destituta  erant,  me  haud 
offendit,  cum  nulla  illarum  causarum,  quarum  memini,  in  his  recens  natis 
infantibus  vim  exserere  potuerit. 

Costarum  vero  nodi  in  rhacliiticis  haud  rari  sunt,  quorum  plures  scri- 
ptores fecerunt  mentionem.  Boerha avius  loco  modo  citato  commemo- 
rat thoracem  — cum  nodosis  coftarum  extremis;  Glissonius 2o)  statuit,  co- 
starum extrema , quae  quidem  sterno  committuntur , nodosa  esse , quem- 
admodum de  articulis  carpi  et  tali  sit  dictum,  Bootius  2I)  vero  testa- 
tur, costas  per  omnem  ipsorum  decursum  nodosas,  indeque  inaequales  esse. 
Storch  in  puero  quadrienni  costas  utrinque  profunde  impressas,  nodisque 
ac  cartilaginibus  ita  distinctas  vidit,  ac  si  olim  fractae  fuissent.  Eiusmodi 
costarum  nodos  etiam  Klein22),  Morelli  23)  et  Ruoff  24)  descripserunt. 
Operae  sane  fuisset  pretium,  costas  infantis,  de  quo  pag.  6 — 8.  locutus  sum, 
accuratius  inspicere , sed  hoc  non  licuit  mihi , manus  tamen , externo  cor- 
pori admota,  costarum  nodos  non  detexit.  In  sceletis,  Tab.  II.  depictis, 
protuberantiae  tales  facile  in  oculos  cadunt 

Ossa  extremitatum  in  rhacliiticis  corporibus  quod  attinet,  ea  in  iis 


20)  de  Rhachitide  cnp.  IT.  pag.  ii. 

21)  Arnoldus  de  Boot  observ.  med.  <le  affectibus  omissis.  Lond.  i64g.  12.  p.  5o 

22)  Nova  acta  pbys.  med.  Acad.  Caes.  Leopold.  Carol.  natur,  curios.  Tom.  I,  p.  1 46  ct  sequ. 

23)  Vandermonde  Recueil  periodique.  T.  VII.  Juill.  1 757.  p.  43*. 
a4)  1.  c.  cap.  1.  Art,  2.  No.  i5. 

casibus,  iu  quibus  epipliyses  praeter  normam  auctae  sunt,  nodos  ad  articu- 
los solent  liabere,  quos  vulgo  nostrates:  doppelte  Glieder , Angli:  doubling 
of  tlie  joints , et  malum  ipsum,  si  eiusmodi  excrescentiae  simul  adsunt, 
Tent  vocant;  Franco- Galli  autem  appellant  tales  rhacliiticos , enfans  noueux. 
Epiphysium  tumiditas  in  hoc  morbo  frequenter  occurrit,  ita  ut  in  communi 
vita  haec  nomina  admodum  usitata  sint.  Glissonius  2i)  ubi  de  hac  abnor- 
mitate loquitur,  asserit,  nodos  articulorum  modo  prius,  modo  serius  pro- 
dire, modo  citius,  modo  tardius  crescere,  morbo  tamen  diutius  trahente 
semper  apparere , et  usquam  si  defuerint , id  admodum  rarum  fuisse.  Boo- 
tius  2S)  autem  illi  opponit,  eos  ad  finem  fere  morbi  supervenire,  multos 
etiam  infantes  supremum  diem  obire , antequam  apparuerint  nodi  isti , e con- 
trario multos  morbum  superare,  quibus  articuli  eximie  intumuerint  et  curatio 
diligens  haud  contigerit.  Boeriiaavius  2?)  protuberandas  epiphysium  ad  ea 
symptomata  refert,  quae  iam  incipiente  morbo  observantur,  et  VAN  Swie- 
ten  2S) , in  commentario  ad  hunc  locum , epiphysium  prominentiam  ut  ef- 
fectum ponderis,  quo  corpus  in  cartilagineas  liasce  partes  agit,  considerat, 
attamen  eae  non  tantum  deprimi  atque  ita  latiores  reddi,  sed  etiam  volumine 
vere  augeri  videntur;  namque,  teste  Storciiio,  in  neonatis  epipliyses  crassio- 
res quandoque  inveniuntur,  cuius  abnormitatis  causa  non  in  corporis  pondere 
quaerenda,  sed,  ut  quidem  opinantur,  inde  repetenda  est,  quod  nutritio 
non  rite  in  corpore  procedit.  Idem29)  dicit:  manuum  pedumque  articuli,  ubi 
extolluntur,  certissimo  signo  sunt , infantem  Rhachitide  aut  correptum  esse, 
aut  correptum  iri.  Sic  in  rhachitico  infante , cuius  pag.  6 — 8 feci  mentio- 
nem , plures  epipliyses  figuram  habebant  abnormem  et  cum  ossibus  compa- 


25)  de  Rliacliilide.  Cap.  II.  p.  10. 

26)  de  afFcct.  omissis  p.  3i. 

27)  Aphorism.  §.  i485. 

28)  ad  Aphor.  §.  1 4 85.  No.  8. 

29)  cf.  S t o r c /1  von  Kinderhranhli . B.  III,  p.  256  et  270. 

ratae,  nimis  magnae  erant,  quam  anomaliam  mox  animadvertes  in  brachio 
sinistro , si  primam  velis  inspicere  tabulam.  Ceterum  Fig.  2.  Tab.  II.  simi- 
lia exhibet. 

Ossa  extremitatum  in  omnibus  fere  rhachiticis  aegrotis  plus  minusve  in- 
curvata sunt,  in  aliis  ossa  cylindrica  maiora,  in  aliis  claviculae  et  ossa  carpi 
tarsique  hoc  vitio  laborant.  In  quibusdam  infantibus,  auctore  Glissonio  30), 
ossa  per  omnem  morbi  decursum  eiusmodi  mutationem  haud  subeunt , in 
aliis  plus  minusve  incurvantur,  in  quibusdam  etiam  ossa  cum  superio- 
rum, tum  inferiorum  extremitatum  curvata  atque  distorta,  in  aliis  tantum- 
modo pedum  ossa  curva  atque  retroflexa  reperiuntur.  Quidam,  notante 
Storciio  31 ),  pedibus  compernibus  incedunt  alii  valgi  varique  sunt,  alii  tibias, 
in  arcus  formam  modo  extrorsum,  modo  antrorsum  tortas,  habent.  Causam 
harum  incurvationum  Glissonius  in  nutritione  ossium  inaequali  ponit;  si 
autem  liac  in  re  laudato  auctori  assentiamur , vix  explicare  poterimus , 
cur  natura  in  nutriendis  ac  fingendis  ossibus  has  sibi  eligat  formas,  cum 
etiam  in  morbis  regulas  quasdam  sequatur;  hinc  vero  magis  simile  est,  ossa, 
per  morbum  liuncce  mutata  atque  emollita,  vi  cuidam,  quae  in  ea  agit,  ce- 
dere atque  ita  curvari.  Et  lianc  quidem  potentiam  nocentem  nonnulli , e.  g. 
VAX  Swieten  et  Hagedorn  32)  se  invenisse  arbitranLur  in  pondere  corporis  et 
pressu,  quem  hae  illaeve  partes  infantis  sub  vario  gestationis  modo  pati  solent. 
Alii  clari  viri  musculorum  vim,  in  ossa  iusto  molliora  inaequaliter  agentem, 
accusant;  sic  Morgagni33)  vim  musculorum  satis  efficacem  esse  putat  ad 
ossa,  quae  firmitate,  infantili  aetati  conveniente,  gaudent,  flectenda,  conten- 
ditque  adeo,  ope  musculorum  quorundam,  si  eorum  actio  aucta  sit,  ossa  huc 


30)  de  Ithacliilide.  Cap.  II.  pag.  i i. 

31)  v . Kinderkrankheiten.  B.  III.  p.  272. 

32)  Historiae  medico  - physicae.  Ceut.  III.  liislor.  5i. 

35)  De  sedibus  et  causis  morborum  per  auatomen  indagatis  Yenet.  176^.  Epistol.  58.  No.  4. 

illucve  torqueH.  Et  cum  senum  ossa,  quorum  durities  permagna  est,  sola 
musculorum  vi  incurvari  queant,  concedere  debemus,  in  infantibus  ea  faci- 
lius , quam  in  adultis  abnormem  figuram  assumere  posse.  Observatio  quo- 
que docet,  foetus  et  neonatos  habere  aliquando  artus  incurvatos,  licet  laxa 
sit  in  bis  musculorum  textura , morbusque , de  quo  sermo  est , eos  magis 
debiles  reddat.  Quodcunque  autem  iudicium  de  huius  abnormitatis  causa 
feratur,  id  certum  est,  curvaturas  adesse  omnino  non  posse  in  casibus, 
qui  similes  sunt  illi,  de  quo  pag.  8.  retuli,  ut  pote  in  quo  medium  os  dif- 
fissum est.  Quaeri  posset,  an  hoc  quoque  vitium  musculorum  actioni  or- 
tum debuerit,  nec  ne?  sed  hac  de  re  paullo  inferius  agam. 

Ossium  deformitates,  quas  in  rhachiticis  aegrotis  offendimus,  quaeque 
maxime  constantes  sunt,  omnem  sane  merentur  attentionem.  Negare  qui- 
dem nolo , in  partibus  mollibus  et  visceribus  eorum,  qui  hoc  morbo  laborant, 
plures  itidem  abnormitates  adesse,  sed  haud  constantes  eae  sunt,  accidenta- 
lium magis,  quam  essentialium  vitiorum  nomine  dignae,  quae  aliis  etiam 
morbis , veluti  atrophiae  infantmn  et  scrophulis  communes  sint.  In  lecto- 
rum memoriam  revoco  hepar  mole  auctum,  (quod  viscus  neque  male  colo- 
ratum , neque  valde  induratum  invenit  Glissonius  34),  lienem  item  magnum, 
glandulas  mesenterii  obstructas  et  tumidas,  intestina  flatibus  distenta,  aut 
multo  muco  referta,  musculos  relaxatos,  maciem  totius  corporis  etc.  Plu- 
res quidem  artis  nostrae  magistri  tales  a natura  aberrationes  ad  causas  prin- 
cipes, quae  rhachitico  morbo  producendo  sufficiant,  referendas  esse  censenl, 
experientia  autem  hoc  placitum  non  confirmat;  etenim  persaepe  in  rhachi- 
ticis infantibus  cuncta  haec  organa,  quorum  memini,  sanissima  sunt  inventa, 
et  ipsum  hepar,  utut  plerumque  magnitudine  plus  minusve  a norma  reces- 
sisse notatur,  nulla  tamen  alia  labe  fuit  affectum.  Sic  PIeister15),  qui 

54)  de  Rhachilide.  Cap.  IT.  pag.  u. 

^5)  Lor.  Heisters  medie,  chirurg.  u,  anatomisclie  7Trah rn ehinung e n . Rostock 

B.  I.  p.  25. 

sex  infantum,  rhachitide  mortuorum,  studiose  perquisivit  cadavera,  omnes- 
que  abnormitates,  quas  in  his  observavit,  sedulo  descripsit,  nihil  plane  di- 
cit de  vitiis  in  hepate  detectis.  Hinc  nullum  dubium  est,  causas,  quae 
vim  possident  rhacliitidem  excitandi,  saepe  nullum  effectum  in  hepar  exse- 
rere , sed  in  ossa  agere , quae  ab  iis  ita  afficiantur , ut  in  his  inp rimis  ma- 
lum sedem  habere  videatur  atque  mutatio,  quam  passa  ea  sunt,  tanquam 
specifica  nota  rhachitidis  considerari  queat.  Ceterum  suffici  entem  me  ha- 
buisse rationem  opinor,  quod  malum,  quo  infantes  laborarunt,  de  quibus 
pag.  7 — 10.  egi,  distinxerim  ab  iis,  de  quibus  pag.  10 — 13.  sermo  est; 
nam  in  illis  malum  complicatum  cum  hydrocephalo  fuit,  in  reliquis  non 
nisi  congenita  rhachitis  habuit  locum. 

Quod  ad  fracturas  ipsas  infantis,  cuius  sceleton  pag.  6 — 9.  descripsi,  spe- 
ctat , quaestio  haec  mihi  videtur  subiimgenda : an  ossa , in  media  parte  a se 
plane  separata , antea  inter  se  coniuncta  fuerint,  nec  ne  ? et  quomodo,  si  illud 
locum  habuerit , separatio  evenerit,  utrum  musculorum  vis,  in  ossa  molliora 
agens,  efficax  fuerit, an  substantia  ossis  per  morbum  sit  consumta  ? Cum  fra- 
cturarum  superficies  inaequales  atque  asperae  sint,  periosteo,  hic  illic  quasi 
lacero,  vestitae,  musculi  item  locis  constitutis  rite  affigantur,  cutis  vere  contigua 
sii,  vasa  nervique  normali  modo  descendant,  ossiumque  plures  fissurae  minores 
ita  comparatae  sint , ut  morbi  praegressi  vestigia  conspicua  essent , non 
possum,  quin  statuam,  ossa  prius  fuisse  unita.  In  hunc  statum  ea  non 
inter  parturiendum  a vi  aliqua  externa,  vel  uteri  efficaciter  agentis,  vel  me  - 
dici opitulantis,  delata  esse,  cum  supra  satis  probasse  mihi  videar,  alii  cau- 
sae adscribendus  hic  effectus  est.  An  potentia  cuiusdam  morbi  veluti  con- 
sumta aliqua  portio  osseae  substantiae  sit?  non  crediderim,  etenim  quo 
minus  eventus  ille  sic  explicari  queat,  obstant  variae  rationes,  ad  quas  re- 
fero periostei  ad  fractorum  ossium  superficies  adhaesionem,  partium  mol- 
lium ipsis  adiacentium  integritatem , atque  in  media  cuiusvis  ossis  parte , ubi 
maxima  curvatura  esse  solet,  fracturarum  ipsarum  praesentiam.  Postquam 

fracla  erant  ossa,  vasorum  sugentium  actione  in  liis  locis  aliquid  resorberi 
facile  potuit.  Quae  cum  ita  sint,  alio  modo  ille  eventus  explicari  debet. 
Videor  autem  milii  ad  hunc  finem  optime  me  pervenire  posse,  si  Daubento- 
NIUM36),  qui  observationem  illi , quam  descripsi,  similem  fecit,  sequar.  In 
sceleto  nimirum  infantis  paucorum  mensium  animadvertit  inclytus  hic  naturae 
scrutator  in  rnedia  parte  ossium  humeri,  radii,  ulnae,  femorum,  tibiae,  fibu- 
laeque iuncturarum  vestigia,  quae  in  omni  cuiusvis  ossis  circuli  instar  conspicua 
erant,  quibusque  nec  costae  c aruerunt.  Et  cum  tot  ossa  in  hoc  infan- 

tili corpore  frangi  atque  denuo  bene  consolidari  potuisse , ipsi  haud  veri- 
simile videretur,  opinatus  est,  Rhachitidem  accusandam  esse,  morbumque 
hunc,  quo  valde  turbari  ossium  incrementum  constat,  effecisse,  ut  osteogeniae 
processus  inverteretur,  sic  ut  ossificatio,  ab  utraque  extremitate  ossis  incepia, 
versus  eius  partem  mediam  progrederetur,  quae  diutius,  quam  par  erat,  car- 
tilaginea maneret;  vestigia  ergo  iuncturarum  ortum  debuisse  censet  vir  claris- 
simus materiae  osseae  ab  altera  extremitate  ad  alteram  tendenti  et  in  medio  osse 

« 

concurrenti.  Iuvat  hic  quoque  adiicere  Daueentonii  monitum : si  mater  talis 
infantis  graviditatis  tempore  crurifragii  supplicium  vidisset , rhachiticus  infans 
natus,  ossibus  in  medio  flexilibus , speciosum  argumentum  potuisset  dare  illis, 
qui  vim  imaginationis  maternae  in  foetum,  utero  contentum , tueri  conantur. 
Ingeniosa  autem  illa  hypothesis,  qua  ortum  iuncturarum,  quae  observatae 
sunt  in  ossibus  rhachiticis  non  fractis,  earumque  formarum  explicare  stu- 
det laudatus  auctor,  etiam  potest  applicari  ad  casum,  de  quo  pag.  10.  retuli, 
et,  si  vere  natura  eo,  quo  dictum  est,  modo  processit,  evenire  quandoque 
posse  patet,  Ut  ossa  foetus  in  media  parte  flexa  prius  sint,  quam  ossifi- 
catio ad  finem  fuerit  perducta.  Jam  vero  si  media  cuiusdam  ossis  pars , quae 
in  foetu  rhachitico  diu  cartilaginea  manet , curva  fit,  nonne  etiam  laesionem, 
aut  continui  solutionem  poterit  pati  ? atque  hoc  factum  esse  in  eo  casu  iu- 


3G)  1.  c.  Toni.  IIT.  pag.  76. 

dico,  de  quo  pag.  6 — 9.  locutus  sum.  Fortasse  ossificatio  iu  longis  quoque 
ossibus , uti  in  cranio,  sic  processit , ut  multae  particulae  osseae  seorsim  de- 
ponerentur.  Plura  enim  ossa  extremitatum  non  fracta  solum , sed  etiam  fis- 
suris minoribus  in  partes  divisa  erant.  Quod  vero  in  media  tantum  longi- 
tudine ea  plane  fracta  sunt,  id  musculorum  in  hunc  locum  maxime  agenti 
vi  modo  tribuendum  esse  videtur.  Attamen  Daubentonii  monitum  com- 
memoratum me  adducit , ut  haec  subiiciam:  quod  enim  ille  nonnullos  de  tali 
infante  (recens  nato)  iudicaturos  esse  suspicatus  esi,  de  casu  hoc  dici  forte 
posset.  Mater  enim,  quae  liuncce  partum  edidit,  talis  supplicii  testis  fuit, 
cum  nondum  conceperat , eaque  est  fassa,  horrendum  illud  spectaculum  ima- 
ginationi suae  diu  inhaesisse  et  per  omne  graviditatis  tempus  ei  quasi  ante 
oculos  esse  obversatum.  Mirabuntur  forte  quidam , fuisse  aliquem , qui  de 
vi  imaginationis  gravidarum  verba  facere  atque  aut  illustrandae , aut  adeo 
probandae  eius  causa  exemplo  illo  uti  velit,  sed  cum  imago  spectaculi  illius 
post  conceptionem  adhuc  per  longum  tempus  superfuerit,  non  potuit  non 
effectum  edere  eo  modo , quo  vulgo  accipitur  imaginationis  maternae 
vis , atque  proinde  is , qui  illi  de  vi  imaginationis  matris  in  foetum  sen- 
tentiae addictus  est,  haud  omni  ratione  destitutus  esse  videtur.  Matris 
imaginationem,  si  qua  ei  in  foetum  vis  est,  eo  temjiore  tantum,  quo  con- 
ceptio fit  et  ovulum,  cum  matre  iimnediato  nervorum  vasorumque  nexu  i un- 
ctum , foecuudatur , in  foetum  formandum  aliquo  modo  agere  posse  credide- 
rim. Infantiun  sane  cum  patre  matreque  similitudo,  deformitates  item  quae- 
dam , ut  digitorum  numerus  non  normalis , qualis  in  Bilfingerianorum  gente 
locum  habuit,  aliaque  vitia  formae  haeredilaria  ab  hac  imaginationis  maternae 
vi  derivanda  esse  videntur.  At  vitium  formationis , quod  profecto  esset  plane 
singulare  et  memorabile  in  eo  casu,  quem  supra  descripsi , assumere  non 
possum,  cum  perfectae  illae  ossium  fracturae  non  solae  fuerint  aberratio- 
nes a natura,  quae  aderant,  sed  simul  plures  aliae  laesiones  minoris  mo- 
menti, eaeque  cum  morbosi  ossium  status  signis  manifestis  coniunctac,  sint 

repertae.  An  vero  matris  imaginatio  per  morbosam  quandam  affectionem 
effigiem  inprimere  potuerit  foelui  dubito. 

Sed  missa  haec  facio  atque  ad  rem,  quam  tractandam  milii  sumsi,  re- 
gredior; quippe  hoc  mihi  adime  incumbit  negotium,  ut  contra  eos  me  de- 
fendam, qui  Rhaehilidem  congenitam  esse  negant,  ad  quos  praecipue  cele- 
berrimus quodam  Hermannus  Boerhaavius  referendus  est.  Varia  autem 
sunt  argumenta,  quibus  sententiam,  quam  supra  tuli,  probare  me  posse 
censeo.  Et  primum  quidem  observatio  persaepe  repetita  docuit,  Rhaehiti- 
dem  tenerrimae  aetati  infestam  et  veluti  propriam  esse,  eam  que  utplurimum 
secundo  vitae  anno  infantes  aggredi , aliquando  tamen  etiam  prius , nimi- 
rum mox  post  quintum  aetatis  mensem,  se  manifestare.  Hoc  vero  tempore 
corpus  infantile  natura  et  constitutione  non  ita  differt  a foetu,  ut,  quae- 
cunque sit  mali  nostri  indoles,  illud,  infantibus  adeo  familiare,  ab  hoc  plane 
alienum  esse  queat.  Van  Swieten 3?)  putat,  tardum  decursum  morbi  impe- 
dire , quo  minus  is  statim  post  nativitatem  ad  quendam  perfectionis  gradum 
veniat,  etiamsi  foetus  iam  infectus  fuisset.  At  profecto  saepe  occurrit,  ut  in- 
fantes cum  prodromis  morbi  nascantur,  qui  mox  in  lucem  prodit.  Stor- 
chius38)  affirmat,  in  recens  natis  a medico  accurate  observante  rhacliitidis 
futurae  signa  et  indicia  non  raro  detegenda  es.se.  Quod  vero  haec  non 
saepius  animadvertuntur,  cum  neglectae  infantum  explorationi,  dum  omissae 
foetuum  abortivorum  inspectioni  tribuendum  est.  Neque  tamen  caremus 
observationibus,  quae  testantur,  iam  primis  vitae  mensibus  infantes  quando- 
que rhacliilico  morbo  laborare.  Existi t ergo,  nisi  fallor,  medius  quasi  status 
inter  rhaehilidem  congenitam  et  eam,  quae  natos  invadit  pueros,  ita  ut  ante 
absolutum  vitae  annum  primum  non  minus , quam  primis  post  conceptionem 
mensibus,  foetus  malo  nostro  afficiantur.  Ceterum  eo  rarius  hi  casus  oc- 

37)  1.  c.  ad  §.  1487. 

58)  v.  Kinderkrankh . B.  III.  p.  255. 


28..  — 

currunt,  quo  iuniores  sunt  infantes,  si  cuti  anno  secundo  aetatis  praeterlapso 
quoque  rariores  observantur.  Et  ex  causarum  disponentium  tribu,  quae  in 
foetu  iam  adsunt,  huc  spectat  liaereditas  et  parentum  infirmior  valetudo. 
Prostant  quoque  exempla  Rliacbitidis  foetuum  et  recens  natorum  in  quibus- 
dam scriptis,  quorum  auctores  maxima  celebritate  gaudent,  ita  ut  nullum 
contra  ea  dubium  moveri  possit.  Huc  pertinent  Kleinii,  Frankii  et  d5  Ou- 
trepontii  observationes,  ex  quibus  casum,  quem  Keeinius  nobis  reli- 
quit, eum  que  inprimis  memorabilem,  paucis  bic  transscribam 3^).  Sum- 
ma autem  haec  est  „ann.  1754.  m.  Augusto  rustica  atrabilaria  feliciter 
„peperit  gemellos,  quorum  alter,  isque  bene  quidem  formatus,  attamen 
,, debilis,  superstes  mansit,  alter,  qui  morbosam  constitutionem  habuit,  de- 
„cem  modo  inter  vagitus  vixit  dies;  huius  infantis  indicavi  corpusculum, 
,,a  violentiae  et  putredinis  vitio  liberum,  tres  ulnae  Francofurt.  quadran- 
,,tes  longitudine  aequare,  ceteroquin  tenue,  lanugine  longa  obsitum,  maxi- 
„meque  in  facie,  et  fere  rhacliiticum.  Caput  quippe  iusto  maius  erat,  in  oc- 
„cipite  tuberosum,  facies  ea,  quae  est  decrepitis,  pectus  a lateribus  com- 
„pressum  quasi , costae , in  cartilaginum  insertione  nodosae,  ad  collum  emer- 
gebant prope  obliquo  itinere , ita  ut  dextrae  sinistris  essent  altiores , sterno 
^ simul  prominentiore.  Abdomen  apparebat  insigniter  tumefactum  et  cun- 
„cti  corporis  musculi  ematiati,  laxaque  cincti  cute.  Notabilis  videbatur  pro- 
tuberantia epiphysium  ad  iuncturas  radii , ulnae , genu , tibiae , fibulae  cum 
,,  spinae  dictorum  ossium  incurvatione  et  latitudinis  m tuitu  augmento,  os 
„ischium  sinistrum  dextro  altius  sedebat,  pedemque  idcirco  dextrum  laevo 
„longiorem  metiebatur  manus.  Extremum  pedem  dextrum  simul  animad- 
vertere contigit  tribus  modo  instructum  digitis,  cum  perone  articulatum, 
„unciam  a tibia  media  extrorsum  vergentem,  supra  cuius  extremitatem  in- 


58)  Nova  Acta  pliys.  medica  academ.  Caesar.  Leopold.  Carol.  natur,  cmios.  Tom.  I.  j>,  :4G. 
it.  Kllinu  disseri,  sistens  casum  Rhacliitidis  congenitae.  Algentor.  i“G5. 

^inferiorem  pollex  pedis  haerebat.  Abdomine  dissecto  apparuit  hepar  gran- 

,,dissimum , illudque  occupabat  utrumque  hypochondrium,  et  vesicula  debitae 

> 

,, magnitudinis,  felleque  repleta  diluto  instructum  erat.  Ventriculus  permagnus, 
„cum  intestinorum  plurimo  volumine  flatibus  turgens.  Vasa  sanguifera  imi 
, , ventris  collapsa,  parum  habentia  purpurae.  Abdomen  praeterea  binis  locis 
„perforatum,  quorum  superiori  bilis  ex  ileo  exibat,  inferiori  intestinum 
„rectum  finiebatur.  Vesica  urinaria  nulla,  ureter  sinister  intestino  recto 
„insertus.  Penis  hypospadiaei.  Testiculi  neque  in  scrotum  demissi,  neque 
„in  inguine  latentes  ulli  aderant. u 

. 

Glissonius  4°)  narrat,  medicum  quendam  Londinensem  semel  vidisse 
puerum  recens  natum , morbo  rhachitico  afflictum.  Casus  Rliachitidis  con- 
genitae, a Morellio  4I)  observatus,  legitur  in  Vandermondei  collectione  et 
Frankius  de  simili  observatione  in  libro  infra  adlato  42)  retulit.  Sed  haec 
exempla  hic  praetereo,  ne  nimis  sim  prolixus. 

Observationum  autem , a me  supra  recensitarum , uberiorem  explica- 
tionem relinquo  Lectoris  Benevoli  arbitrio,  quem  iterum  iterumque  roga- 
tum cupio,  ut  humaniter  accipiat,  quod  artis  medicae  tiro  iur is  publici  fecit 
-■  ^ 

opusculum. 


4o)  de  Rhachitide,  Cap.  XV.  p.  172. 

4>)  Vandermonde  recueuil  period.  Toni.  VII  Julii.  1757.  p.  434. 
42)  J.  P.  Frankii  Delect.  opusc.  medie.  Toni,  V.  1785. 

* 

TABVLARYM  EXPLICATIO. 

Tab.  I. 

Fig.  I.  Bracilium  sinistrum  foetus  maturi  ad  mensuras  naturales  depictum. 

a.)  stricturae  circulares  cum  plicis  cutis  in  medio  brachio  atque  antibrachio 
conspicuae. 

Fig. II.  A.)  Humeri  ejusdem  brachii  superficies  anterior. 

a. )  ruptura  ossis , periosteo,  liic  illic  lacerato,  obducta. 

b. )  fissurae  et  foraminula  laminae  ossis  externae. 

c. )  epiphysis  humeri  superior  praegrandis. 

B. )  Os  humeri  longitudinaliter  dissectum  ostendit 

suba. )  rupturam  et  utramque  partem  fragmentis  spinosis  terminatam. 

subb. )  structuram  ossis,  siccati  et  cavo  medullari  carentis,  porosiorem  cum  plu- 
ribus foveis  majoribus,  quae,  osse  recens  dissecto,  liquore  erant  repletae. 

C. )  Fragmenti  ejusdem  ossis  inferioris  transversim  dissecti  facies. 

Fig.  III.)  Calvariae  siccatae  pars  sinistra,  cum  parte  majori  frontis  et  occipitis. 

Tab.  II. 

Fig.  I.  Sceleton  pueruli  recens  nati,  XV  pollicum  longitudinem  aequans. 

a. )  juncturarum  vestigia,  elatis  marginibus  conspicua , in  mediis  extremitatum 

ossibus  reperiunda. 

b. )  eximia  tibiae  fibulaeque  utriusque  lateris  curvamina. 

c. )  costae  nodis  distinctae. 

d. )  cranium  majusculum,  membranaceum,  ossiculis  minimis  et  numerosis,  mem- 

branaque interstinctum. 

Fig.  II.  Sceleton  puellae,  XII  pollices  longum. 

a. )  epiphyses  omnes  s.  pars  cartilaginea  ossium  iusto  major. 

b. )  pars  ossea  in  tibia  utraque  prae  reliquis  exigua,  praecipue  superficie  interiori. 

c. )  corpora  vertebrarum  antrorsum  insigniter  elata  atque  instar  globulorum 

eminentia. 

Tab.  III. 

Fig.  I.  Sceletcm  recens  nati  XII  pollices  longum. 

a. )  curvaturae  radii  ulnaeque. 

b. )  curvaturae  femoris  utriusque  insignes , in  femoribus  ad  angulum  rectum 

accedentes,  ossibus  tamen  ubique  laevibus. 

c. )  tibia  fibulaque  utriusque  lateris  planae  potius,  quam  cylindricae,  ex  angulo 

recto  curvatae,  qui  angulus  in  tibia  pedis  dextri,  absque  fracturae  vestigiis, 
in  spinam  perlongam,  cutim  adeo  perforantem,  desinit. 

